“ Það er ekkert lát á okkur . Við erum fimm að vinna hér og ekkert útlit fyrir að breyting verði þar á . Í október hættum við að vinna yfirvinnu vegna minni verkefna en byrjuðum strax í nóvember að vinna yfirvinnu aftur enda veitti ekki af til að geta lokið þeim verkefnum sem þarf að ljúka fyrir jól , ” segir Kristján Einarsson eigandi Trésmiðju Akraness ehf . Uppi hefur verið þrálátur orðrómur um að verið væri að loka trésmiðjunni og segja upp starfsmönnum . Það er semsagt alrangt . Kristján segist ekki geta sagt með neinni vissu hvers vegna sögusagnir af þessu tagi hafi farið af stað en þær séu leiðinlegar . “ Hér erum við að smíða innréttingar af öllum gerðum . Til dæmis erum við núna að smíða um 50 innihurðir í nýja skólabyggingu í Reykjavík , ásamt , eldhúss , - þvottahúss - og baðinnréttingum fyrir einstaklinga . ” Kristján segir að auðvitað hafi verkefni minnkað og breyst frá því kreppan skall á . Innflutningur innréttinga sé varla til lengur og hráefni til smíðinnar hafi hækkað í verði . Hann segir þó að nú sé verkefnastaðan góð næstu tvo mánuði . “ Meðan góðærið ríkti þá gátum við yfirleitt séð fyrir um verkefni hálft ár fram í tímann . Þá pöntuðu viðskiptavinirnir fyrr þar sem þeir vissu að afgreiðslufresturinn var langur . Nú vita þeir hins vegar að hægt er að fá vinnuna með stuttum fyrirvara þannig að það er gott að sjá tvo mánuði fram í tímann núna . ” Kristján segist ágætlega búinn tækjum á verkstæðinu og með góðum mannskap sé hann fær í flestan sjó í innréttingasmíðinni . Það má því segja um Trésmiðju Akraness ehf. sem sagt var forðum ; “ fréttir af andláti mínu eru stórlega ýktar . ”